Margus Turu
Margus Turu (19. november 1961 – 21. juuli 1998) oli eesti meelelahutusärimees. Ta õppis Lydia Koidula nimelises Pärnu 2. Keskkoolis. Pärast kooli lõpetamist tegutses ta ELKNÜ Pärnu linnakomitees, kaubandusvalitsuses ja diskorina. Aastail 1989–1993 töötas ta Pärnu linnavalitsuse kultuuriosakonnas. Pärast seda asutas Turu osaühingu Bermuda, millega korraldas Pärnu Vallikäärus kontserte. Ta oli mitme eesti ansambli mänedžer.